**Alexander "Alex" Brooks** (s. 21. elokuuta 1976 Madison, Wisconsin, Yhdysvallat) on yhdysvaltalainen jääkiekkopuolustaja, joka pelasi urallaan sekä Pohjois-Amerikassa että Euroopassa. NHL-liigassa hän pelasi 19 ottelua New Jersey Devilsissä ja 405 ottelua farmisarja AHL:ssä. Euroopassa Brooksin joukkueita olivat kahden kauden ajan SM-liigan Jokerit ja kauden ajan ruotsalainen Karlskrona HK. Jokereissa hän oli voittamassa kaudella 2001–2002 Suomenmestaruutta. Rightilta pelannut Brooks oli peruspuolustaja, joka ei loistanut pisteiden valossa, mutta joka oli vahva ja fyysinen sekä teki kovasti työtä. Brooks on pelannut yli 400 AHL-ottelua ja 19 NHL-ottelua.

Ura
---

Brooks siirtyi vuonna 1997 USHL:stä Wisconsinin yliopistojoukkueeseen. Hän voitti siellä WCHA:n mestaruuden heti ensimmäisellä kaudellaan. Brooks siirtyi kaudeksi 2001-02 Jokereihin kuukauden koeajan kautta. Hän teki runkosarjassa tehot 1+3=4 53 ottelussa ja keräsi 109 jäähyminuuttia. Brooks voitti Jokereissa mestaruuden ja oli olennainen osa joukkueen kovaa puolustusta.

Brooksia ei ikinä varattu NHL:ään. Kaudeksi 2002-03 hän siirtyi vapaana agenttina New Jersey Devilsin organisaatioon. Brooks pelasi Devilsin organisaatiossa viisi kautta, mutta lähes kaikki pelit AHL:n Albany River Ratsissa ja Lowell Devilsissä. Kaudella 2005-06 hänestä tuli loppukaudeksi River Ratsin kapteeni, kun Pascal Rhéaume kaupattiin Phoenix Coyotesin organisaatioon. 

Seuraavalla kaudella 2006-07 Brooks nostettiin New Jersey Devilsin kokoonpanoon, kun heillä oli loukkaantumisia puolustuksessa. Hän antoi 19 pelaamassaan NHL-ottelussa yhden maalisyötön. St. Louis Bluesia vastaan pelatussa ottelussa Brooks loukkasi jalkansa ja hän palasi farmiin. Brooks siirtyi elokuussa 2007 St. Louis Bluesiin, mutta hän pelasi koko kauden vain farmijoukkue Peoria Rivermenissä. Kausi 2008-09 kului Atlanta Thrashersin farmissa Chicago Wolvesissa.

Brooks palasi Jokereihin marraskuussa 2009. Brooks pelasi kauden 2009–2010 aikana Jokereissa yhteensä 26 runkosarja- ja pudotuspeliottelua. Hän ei saanut jatkosopimusta Jokereihin eikä pelannut kauden 2010–2011 alussa missään. Brooks teki lopulta tammikuussa 2011 sopimuksen Ruotsin kolmannella sarjatasaolla pelanneeseen Karlskronaan.

Brooks lopetti pelaajauransa vuonna 2011. Samana vuonna hän aloitti NHL-seura Chicago Blackhawksin kykyjenetsijänä.

Tilastot
--------


|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 1993–94 | Madison Capitols | USHL | 13 | 3 | 11 | 14 |  ? | - | - | - | - | - |
| 1994–95 | Madison West High School | HS | 24 | 13 | 28 | 41 |  ? | - | - | - | - | - |
| 1995–96 | Green Bay Gamblers | USHL | 43 | 3 | 21 | 24 | 213 | - | - | - | - | - |
| 1996–97 | Green Bay Gamblers | USHL | - | - | - | - | - | - | - | - | - | - |
| 1997–98 | University of Wisconsin | NCAA | 40 | 1 | 4 | 5 | 72 | - | - | - | - | - |
| 1998–99 | University of Wisconsin | NCAA | 37 | 0 | 3 | 3 | 73 | - | - | - | - | - |
| 1999–00 | University of Wisconsin | NCAA | 41 | 4 | 10 | 14 | 78 | - | - | - | - | - |
| 2000–01 | University of Wisconsin | NCAA | 41 | 3 | 16 | 19 | 76 | - | - | - | - | - |
| 2001–02 | Jokerit | SM-liiga | 53 | 1 | 3 | 4 | 109 | 12 | 0 | 0 | 0 | 11 | Kanada-malja |
| 2002–03 | Albany River Rats | AHL | 66 | 0 | 7 | 7 | 56 | - | - | - | - | - |
| 2003–04 | Albany River Rats | AHL | 77 | 2 | 6 | 8 | 100 | - | - | - | - | - |
| 2004–05 | Albany River Rats | AHL | 63 | 0 | 6 | 6 | 83 | - | - | - | - | - |
| 2005–06 | Albany River Rats | AHL | 58 | 1 | 4 | 5 | 81 | - | - | - | - | - |
| 2006-07 | Lowell Devils | AHL | 21 | 0 | 2 | 2 | 6 | - | - | - | - | - |
|  | New Jersey Devils | NHL | 19 | 0 | 1 | 1 | 4 | - | - | - | - | - |
| 2007–08 | Peoria Rivermen | AHL | 70 | 0 | 8 | 8 | 90 | - | - | - | - | - |
| 2008–09 | Chicago Wolves | AHL | 50 | 0 | 10 | 10 | 58 | - | - | - | - | - |
| 2009–10 | Jokerit | SM-liiga | 25 | 2 | 3 | 5 | 53 | 1 | 0 | 0 | 0 | 0 |
| 2010–11 | Karlskrona HK | Division 1 | 11 | 0 | 2 | 2 | 10 | 10 | 0 | 4 | 4 | 8 |
| 1 kausi | yhteensä | NHL | 19 | 0 | 1 | 1 | 4 | - | - | - | - | - |
| 7 kautta | yhteensä | AHL | 405 | 3 | 43 | 46 | 474 | - | - | - | - | - |
| 2 kautta | yhteensä | SM-liiga | 78 | 3 | 6 | 9 | 162 | 13 | 0 | 0 | 0 | 11 |

Lähteet
-------

* Alex Brooks NHL.comissa (NHL.com) (englanniksi)
* Alex Brooks *Elite Prospects*. Everysport Media Group AB.  (englanniksi)
* Alex Brooks Jatkoaika.comissa (Internet Archive)

### Viitteet

1. ↑  New Jersey julkisti kahdeksan sopimusta, mukana Alex Brooks ja Ray Giroux  13.7.2002. Jatkoaika.com. Viitattu 10.12.2009.
2. ↑
3. ↑  Alex Brooks ja Jokerit sopimukseen  12.8.2001. Jatkoaika.com. Viitattu 10.12.2009.
4. ↑  Alex Brooks Jokereihin  13.11.2009. Jatkoaika.com. Viitattu 10.12.2009.
5. ↑  Brooks jatkaa uraansa Ruotsissa *Jatkoaika.com*.  13.1.2011. Jatkoaika. Viitattu 1.5.2017.
6. ↑  Alexander Brooks - Stats - NHL.com - Players NHL.com. Viitattu 10.12.2009. (englanniksi)